b'\n_START_ARTICLE_\nKalugos srities herbas\n_START_PARAGRAPH_\nKalugos srities herbas - oficialus Rusijos Federacijos Kalugos srities simbolis, priimtas 1996 m. bir\xc5\xbeelio 6 d.\n_START_SECTION_\nHerbo apra\xc5\xa1as\n_START_PARAGRAPH_\nHerbo skydas pranc\xc5\xabzi\xc5\xa1kas/rusi\xc5\xa1kas. Laukas \xc5\xbealias su sidabrine banguota juosta, i\xc5\xa1ilgai juostos eina juodos banguotos linijos. Vir\xc5\xa1 juostos, vir\xc5\xa1utin\xc4\x97je herbo dalyje auksin\xc4\x97 imperatoriaus kar\xc5\xabna. Ant skydo vir\xc5\xa1aus - didesn\xc4\x97 auksin\xc4\x97 kar\xc5\xabna (rodo XIX a. tur\xc4\x97t\xc4\x85 gubernijos status\xc4\x85). Skydo \xc5\xa1onus ir apa\xc4\x8di\xc4\x85 supa vainikas i\xc5\xa1 auksini\xc5\xb3 \xc4\x85\xc5\xbeuolo lap\xc5\xb3 ir gili\xc5\xb3, perpintas \xc5\xbeydra Andrejaus juosta.\n_START_SECTION_\nHerbo istorija\n_START_PARAGRAPH_\n1777 m. kovo 9 d. buvo patvirtintas Kalugos miesto herbas. Tais metais Kaluga gavo gubernijos centro status\xc4\x85. Tada skydo laukas buvo m\xc4\x97lynas. Skydu \xc4\x97jusi banguota sidabrin\xc4\x97 juosta rei\xc5\xa1k\xc4\x97 Okos up\xc4\x99. Miestas tvirtov\xc4\x97 Kaluga buvo pastatytas ant auk\xc5\xa1to Okos kranto_NEWLINE_1878 m. liepos 5 d. buvo patvirtintas Kalugos gubernijos herbas, kuris i\xc5\xa1 esm\xc4\x97s nesiskyr\xc4\x97 nuo miesto herbo. Kad herbai skirt\xc5\xb3si, gubernijos herbo skydas buvo padarytas \xc5\xbealias. Atsiradusi antroji kar\xc5\xabna rod\xc4\x97, kad herbas yra gubernijos herbas.'